Agartala
Agartala (beng. আগরতলা, hind. अगरतला, IAST: Agartalā) – miestas rytų Indijoje, prie Haoros upės, 2 km nuo Bangladešo sienos. Tripuros valstijos sostinė. Svarbus prekybinis ir finansinis centras. Yra Agartalos oro uostas. Ryžių, arbatos, medvilnės, džiuto prekyba. 1987 m. įkurtas universitetas. Miestas įkurtas 1838 m. Maharadžos Krišnos Kišore Mankijaus, kaip Tripuros karalystės sostinė.